ספטמבר 2017

אל : תושבי חופית

מאת: גדעון ברי, נציג חופית במליאת המועצה

לתושבים שלום,

1. מליאת המועצה המתכנסת אחת לחודש בפורום של בין 40-50 איש אינה יכולה לקיים דיון מעמיק. ראש המועצה, מעבר לדיווח החודשי, מביא למליאה באמצעות המנכ"לית, הגזבר או בעל תפקיד אחר, הצעות המחייבות את אישור המליאה כחוק לאחר שנדונו בפורום של 10 חברי הנהלה.
2. תקציב המועצה שהוא הביטוי למגוון הפעילויות של המועצה ודוחות הביקורת הפנימיים והחיצוניים, הם למעשה החלק היותר משמעותי ויש לא מעט עו"ד ומנהלי חשבונות בין חברי המליאה להגיב על בסיס מקצועי. רק לעיתים רחוקות הצעה אינה מאושרת או נשלחת לתיקון ניסוח או דרישה לקבלת מידע נוסף טרם החלטה. במועצה פועלות כ- 19 ועדות, בחלקן יושב ראש עובד המועצה ושאר החברים הם מתוך חברי המליאה. יש ועדות שגם היו"ר מבין חברי המליאה, לדוגמא: הועדה הסטטוטורית לאיכות הסביבה וועדת החופים, בהם אני חבר.
3. מעורבותי בקבלת ההחלטות הן על בסיס השקפת עולמי. עד היום נתבקשתי רשמית רק שלוש פעמים לפעול כנציג הישוב:
4. בבעיות ניהול בית הספר רמות ים, לקראת סיום שנת הלימודים הקודמת.
5. בעניין החופים.
6. בעניין כביש מס' 2.
7. שיתוף נציג חופית במליאה, לא מחייב את ראש הוועד בפגישותיו עם ראש המועצה או בעלי תפקידי מפתח אחרים במועצה. לדעתי שיתוף כזה, גם אם לא בכל פגישה רצוי ויכול להועיל ולו רק שעניינים לא יסגרו בארבע עיניים.
8. לחופית במועצה יש שם טוב מאד והערכה לאופן ניהול הישוב.
9. העיתון "עלי חפר" , עיתון המועצה היוצא חודש בחודשו נותן תמונה על פעילות המועצה מעבר לשגרה. נושא החינוך תופס מקום נכבד לא רק תקציבית ואירגונית. מחוייבותו של רני אידן להתאים לכל ילד מסגרת, למתקשים ולבעלי מוגבלויות כמו גם למצטיינים. ההישגיות נמדדת בשתי הקצוות.
10. חשוב לזכור שהנחיות משרד החינוך לגבי צהרונים, מספר סייעות וכ"ד נופל תקציבית על המועצה שמדורגת סוציואקונומית בדרגה גבוהה 8.בנוסף, המאבקים בנושא הובלת הגז, מניעת הקמת שדה תעופה, שמירה על שטחים חקלאיים, הטיפול בשפכים של הרשות הפלסטינית הזורמים לעמק ועוד. מחייבים את המועצה והעומד בראשה להקדיש מאמצים ותקציבים, תוך סיוע של טובי המומחים מגופים חיצוניים ובעלויות גבוהות מאד. ריפיון או חוסר תשומת לב ואנחנו נעמוד בפני עובדה קיימת.
11. לסיכום: לצד ביקורת עניינית בנושאים ספציפיים, המועצה מקבלת ממני ציון חיובי ביותר. חוף חפר וחופית אינם הבן היחיד של ראש המועצה. 42 ישובים, בת חפר שהולכת להכפיל את עצמה בשנים הקרובות, משקי חלב שלצד התוצרת הם הגורם המזהם שהטיפול בו הוא בעשרות אחוזים גדול מכל טיפולי האשפה והמחזור של כלל הישובים. ישוב כמו אחיטוב, המספק כ- 70% מהמלפפונים בארץ גידול חממה עם בעיות ניקוז. עמק שכל התחבורה הארצית עוברת דרכו.

אין בנים חורגים. גם משרדי הממשלה מדרגים את המועצה שלנו במקום מאד מכובד.

בנימה חיובית זו אני מאחל לראש הוועד הנכנס יורם רביב הצלחה.

 **בברכת שנה טובה, בריאות ואושר**

גדעון ברי